**VPIS MUZEJSKEGA ABONMAJA 2025/2026**

**za tretjo triado OŠ**

Spoštovani,

novo šolsko leto je pred vrati in ponovno vas vabimo **k vpisu muzejskega abonmaja za učence tretje triade.**

**Tudi letos smo osvežili posamezne delavnice in za vas pripravili nekaj novih z aktualnimi temami in vsebinami.** Pošiljamo vam ponudbo za **MUZEJSKI ABONMA za tretjo triado.**

**Z nakupom vstopnice za abonma vam omogočimo, da muzej obiščete večkrat in pri tem prihranite.**

Abonma vključuje **tri pedagoške programe**, ki jih izberete iz ponudbe. Poleg omenjenih treh programov imajo lastniki abonmajev vse šolsko leto prost vstop za ogled vseh muzejskih razstav. **Cena abonmaja je 10,00€.**

**Za lažjo izbiro vam predlagamo nekaj učnih ur in delavnic:**

Stoletje vojn – Učna ura ob razstavah PST in Na levi ga, na desni ni. Primerjava med prvo in drugo svetovno vojno. Po ogledu izbrane razstave (razstav) otroci utrdijo snov ob računalniški projekciji in z učnimi listi.

**Maribor je naš!**

Predstavitev posameznih sklopov mariborske zgodovine med letoma 1918 in 1941 z računalniško projekcijo in učnimi listi.

**Mesto na kolesih**

Na delavnici bomo spoznali različna vozila, stroje, plovila, vozove in iznajdljive načine s katerimi so se ljudje v preteklosti prevažali in premikali sporočila in tovor po mestu. To je bil pravi izziv, saj je Maribor pred dobrim stoletjem komaj kaj premogel kakšno zaplato ravne in gladke površine. Tudi elektrika in tekoča voda sta bili le za izbrance (Delavnico je mogoče pripraviti tudi v šoli.).

**Vsakdanje življenje med okupacijo**

Ob razstavi Pst! se pogovorimo, kakšno je bilo vsakdanje življenje med drugo svetovno vojno. Predstavili vam bomo, kako se je preskrbovalo prebivalstvo (hrana na karte), kako je bilo v nemški šoli in kaj so se tam učili, kako so se spreminjala imena krajev, ulic, trgov ipd. Seznanili se bomo z omejitvami za civilno prebivalstvo, ki trčijo ob deklaracijo o človekovih pravicah, in s primeri nasilja nad civilnim prebivalstvom (interniranci, ukradeni otroci, izgnanci, talci). Ob koncu bomo pripravili simbolične culice kot razmislek o minljivosti in za aktualizacijo obravnavanih vsebin z današnjimi izzivi družbe.

Sicer pa vas vabimo, da si našo celotno ponudbo ogledate na <https://mnom.si.apogej.com/>.

**Prosimo vas, da za prijavo izpolnite priloženo prijavnico in jo pošljete v muzej (Muzej narodne osvoboditve Maribor, Ulica heroja Tomšiča 5, 2000 Maribor) ali na elektronski naslov silva.volf@mnom.si** ter tako rezervirate termine, v katerih bi nas želeli obiskati. Vse dodatne informacije dobite pri Silvi Volf na tel. 040 780 052.

Veseli bomo, če se boste odločili za obisk našega muzeja.

Želimo vam obilo uspehov v novem šolskem letu in vas lepo pozdravljamo!

 Uroš Dokl, Simona Tripkovič,

 kustos pedagog direktorica

**PRIJAVNICA ZA MUZEJSKI ABONMA**

|  |  |
| --- | --- |
| **Šola in razred:** |  |
| **Število učencev:**  |  |
| **Ime in priimek mentorja:** |  |
| **Telefonska številka mentorja:** |  |
| **Elektronski naslov mentorja:** |  |
| **Predlagani termini za delavnice****(dan v tednu in ura):** |  |
| **Datum prijave:** |  |

**Izbrane vsebine:**

|  |  |
| --- | --- |
| **Datum izvedbe:** | **Izbrana učna ura/delavnice:** |
|  |  |
|  |  |
|  |  |

**Izpolnjeno prijavnico pošljite na elektronski naslov** **silva.volf@mnom.si****. Za dodatne informacije pokličite na telefonsko številko 040 780 052 (Silva Volf).**